《摸鱼儿 生日自述》
宋代·吴泳

甚一般、化工模子。铸成一个拙底。生来不向春头上，却跨暮春婪尾。

蓦省记。早冉冉花阴，㶁㶁循除水。虽然恁地。但笑咏春风，闲推鸣瑟，别自有真意。

从前看，三十七年都未。醉生声利场里。浮云破处窗涵月，唤得自家醒起。

别料理。那玉燕石麟，不当真符瑞。彻头地位。也须是长年，闻些好语，作个标月指。

作者简介：吴泳（约公元1224年前后在世），字叔永，潼川人。生卒年均不详，约宋宁宗嘉定末前后在世。嘉定元年（公元1209年）第进士。累迁著作郎，兼直舍人院。应诏上书，颇切时要。累迁吏部侍郎兼直学士院，上疏言谨政体、正道揆、厉臣节、综军务四事。后进宝章阁学士，知温州，以言罢。泳著有鹤林集四十卷，《四库总目》行于世。